b'\n_START_ARTICLE_\nCerkev sv. Treh kraljev, Studenice\n_START_SECTION_\nCerkvene orgle\n_START_PARAGRAPH_\nKo so leta 1733 prenavljali samostan, so stare orgle \xc2\xbbshranili na podstre\xc5\xa1je\xc2\xab\xc2\xa0in kupili nove, ki jih je izdelal mojster Andrej Schwarz iz Gradca. Leta 1889 jih je obnovil Franc Naraks. Premaknil jih je ob steno in novi igralnik postavil pred orgelsko omaro, katere prednja stena se zapira s krilnimi vrati. Na vratnih krilih sta na notranjih stranicah na levi strani naslikana kralj David s harfo in na desni sv. Cecilija, zavetnica cerkvenih pevcev.'